cyanic-selkie/wikianc huggingface dataset:
నయాపూల్
నిర్మాణం
Kuthubshais కాలంలో నిర్మించబడిన ఈ వంతెన నిర్మాణం 1578 సంవత్సరంలో ప్రారంభమై 1607 సంవత్సరంలో పూర్తయింది. అప్పట్లో ఈ బ్రిడ్జ్‌కు నయాపూల్ (కొత్త వంతెన) అన్న పేరు పెట్టడంతో నేటికి అది అలానే పిలువబడుతుంది.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ నయాపూల్ మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపదూరంలో నాంపల్లి రైల్వే స్టేషను ఉంది.
సమీప ప్రాంతాలు
నయాపూల్ కు సమీపంలో చారిత్రక కట్టడమైన చార్మినార్, ప్రసిద్ధ సాలార్ జంగ్ మ్యూజియం, అఫ్జల్ గుంజ్ మసీదు ఉన్నాయి. ఇది పాత బస్తీ వాసులకు ప్రధాన షాపింగ్ కేంద్రం.
మూలాలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
మాలకొండాపురం (పామూరు)
మాలకొండాపురం ఆంధ్ర ప్రదేశ్ రాష్ట్రం, ప్రకాశం జిల్లా, పామూరు మండలంలోని గ్రామం. ఇది మండల కేంద్రమైన పామూరు నుండి 24 కి.మీ. దూరం లోను, సమీప పట్టణమైన కందుకూరు నుండి 36 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 3 ఇళ్లతో, 9 జనాభాతో 1349 హెక్టార్లలో విస్తరించి ఉంది. గ్రామంలో మగవారి సంఖ్య 4, ఆడవారి సంఖ్య 5. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 0. గ్రామ జనగణన లొకేషన్ కోడ్ 591497 .పిన్ కోడ్: 523230.
విద్యా సౌకర్యాలు
బాలబడి పామూరులోను, ప్రాథమిక పాఠశాల అయ్యవారిపల్లెలోను, ప్రాథమికోన్నత పాఠశాల అయ్యవారిపల్లిలోను, మాధ్యమిక పాఠశాల బొట్లగూడూరులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పామూరులోను, ఇంజనీరింగ్ కళాశాల కందుకూరులోనూ ఉన్నాయి. సమీప వైద్య కళాశాల నెల్లూరులోను, పాలీటెక్నిక్‌ ఒంగోలులోను, మేనేజిమెంటు కళాశాల కందుకూరులోనూ ఉన్నాయి. సమీప వృత్తి విద్యా శిక్షణ పాఠశాల పామూరులోను, అనియత విద్యా కేంద్రం కందుకూరులోను, దివ్యాంగుల ప్రత్యేక పాఠశాల ఒంగోలు లోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోయడం నిషిద్ధం.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. స్వయం సహాయక బృందం, పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. వార్తాపత్రిక గ్రామం నుండి 5 కి.మీ.లోపు దూరంలో ఉంది. అంగన్ వాడీ కేంద్రం, ఆశా కార్యకర్త గ్రామం నుండి 5 నుండి 10 కి.మీ. దూరంలో ఉన్నాయి. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మాలకొండాపురంలో భూ వినియోగం కింది విధంగా ఉంది:
నీటిపారుదల సౌకర్యాలు
మాలకొండాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మాలకొండాపురంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ఈకలిప్ఠస్ పొగాకు
కుంకుమ (అయోమయ నివృత్తి)
కుంకుమ హిందువులకు చాలా పవిత్రమైనది. హిందూ స్త్రీలు పెళ్ళి జరిగిన తర్వాత నుదురు మీద కుంకుమ బొట్టు పెట్టుకుంటారు.
కుంకుమ పేరుతో కొన్ని తెలుగు సినిమాలు:
అనకాపల్లి లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. దీని పరిధి ప్రధానంగా అనకాపల్లి జిల్లా లోవుంది.
నియోజకవర్గం నుంచి గెలుపొందిన అభ్యర్థులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి. !సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
2009 ఎన్నికలు
2009 ఎన్నికలలో కాంగ్రెస్ పార్టీ తరఫున సబ్బం రవి పోటీ చేశాడు. ఆయన తెలుగుదేశం పార్టీ అభ్యర్థి నుకారపు సూర్యప్రకాశరావు పై విజయం సాధించాడు.
ఫలితాలు
==2019 ఎన్నికల ఫలితాలు ==
జాతీయవాద ప్రజాస్వామ్య ప్రగతిశీల పార్టీ
alt=నెయిఫియు రియో|thumb|నెయిఫియు రియో జాతీయవాద ప్రజాస్వామ్య ప్రగతిశీల పార్టీ (ఆంగ్లం:Nationalist Democratic Progressive Party NDPP) భారతదేశానికి చెందిన నాగాలాండ్‌లోని ప్రాంతీయ రాజకీయ పార్టీ. చింగ్వాంగ్ కొన్యాక్ ఈ పార్టీ అధ్యక్షుడుగా ఉన్నాడు.
నెయిఫియు రియో మద్దతు దారులు నాగ పీపుల్స్ ఫ్రంట్ పార్టీకి వ్యతిరేకంగా ఏర్పడి ప్రజాస్వామ్య ప్రగతిశీల పార్టీని స్థాపించారు. 2017 అక్టోబరులో ఈ పార్టీ పేరు జాతీయవాద ప్రజాస్వామ్య ప్రగతిశీల పార్టీగా మార్చబడింది.
2018 నాగాలాండ్ శాసనసభ ఎన్నికలకు నాగ పీపుల్స్ ఫ్రంట్ భారతీయ జనతా పార్టీతో సంబంధాలు తెంచుకున్న తరువాత జనవరి 2018 లో మాజీ ముఖ్యమంత్రి నీఫియు రియో పార్టీలో చేరారు. అదే నెలలోనే 10 మంది ఎన్‌పిఎఫ్‌ ఎమ్మెల్యేలు పార్టీ నుంచి వైదొలిగి ఎన్‌డిపిపితో చర్చలు ప్రారంభించారు.
బి.శివశంకర్ రావు
బులుసు శివశంకర్‌ రావు భారతదేశానికి చెందిన న్యాయమూర్తి. ఆయన 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు చేపట్టి 2019 ఏప్రిల్ 19న పదవీ విరమణ చేశాడు.
వృత్తి జీవితం
బి. శివశంకరరావు 1984లో న్యాయవాదిగా పేరు నమోదు చేసుకొని పాలగుమ్మి సూర్య రావు, దువ్వూరి మార్కండేయులు వద్ద జూనియర్‌గా పనిచేశాడు. ఆయన 1996లో జ్యుడీషియల్ సర్వీసుల్లోకి ప్రవేశించి ఉమ్మడి ఆంధ్రప్రదేశ్‌లో జిల్లా, సెషన్స్ కోర్టులలో న్యాయమూర్తిగా, ఖమ్మం జిల్లా అడిషనల్ జిల్లా న్యాయమూర్తిగా, అడిషనల్ మెట్రోపాలిటన్ సెషన్స్ న్యాయమూర్తిగా, ఆంధ్రప్రదేశ్ జ్యుడీషియల్‌ అకాడమీ, మెట్రోపాలిటన్ సెషన్స్ న్యాయమూర్తిగా ఆంధ్రప్రదేశ్ లో వివిధ కోర్టులలో పనిచేసి ఆంధ్రప్రదేశ్ హైకోర్టు అడిషనల్ జిల్లా న్యాయమూర్తిగా 2013 అక్టోబరు 17 నుండి 2013 అక్టోబరు 17 వరకు పనిచేసి ఉమ్మడి ఏపీ హైకోర్టు ప్రధాన న్యాయమూర్తిగా 2016 మార్చి 02న నియమితుడయ్యాడు. బి. శివశంకరరావు 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు చేపట్టి 2019 ఏప్రిల్ 19న పదవీ విరమణ చేశాడు. బి. శివశంకర రావును ఆంధ్రప్రదేశ్‌లో టెండర్ల ప్రక్రియ న్యాయ పరిశీలన బాధ్యతల ఛైర్మన్‌గా 2019 సెప్టెంబరు 11న నియమితుడయ్యాడు.
మూలాలు
వర్గం:తెలంగాణ న్యాయమూర్తులు వర్గం:న్యాయమూర్తులు వర్గం:1959 జననాలు వర్గం:తెలంగాణ హైకోర్టు న్యాయమూర్తులు
ఎం.భిక్షపతి యాదవ్
ఎం.భిక్షపతి యాదవ్‌ తెలంగాణ రాష్ట్రానికి చెందిన రాజకీయ నాయకుడు. ఆయన 2009లో ఆంధ్రప్రదేశ్ అసెంబ్లీ ఎన్నికల్లో శేరిలింగంపల్లి స్థానం నుండి పోటీ చేసి ఎమ్మెల్యేగా గెలిచాడు.
జననం, విద్యాభాస్యం
ఎం.భిక్షపతి యాదవ్‌ తెలంగాణ రాష్ట్రం, రంగారెడ్డి జిల్లా,శేరిలింగంపల్లి మండలం, కొండాపూర్ గ్రామంలో జన్మించాడు. ఆయన ఆర్.సి.పురం లోని ప్రభుత్వ పాఠశాలలో 1968లో పదవ తరగతి వరకు చదివాడు.
రాజకీయ జీవితం
ఎం.భిక్షపతి యాదవ్‌ కాంగ్రెస్ పార్టీ ద్వారా 1960వ దశకంలో రాజకీయాల్లోకి వచ్చాడు. ఆయన 1971 నుండి 81వరకు కొండాపూర్ గ్రామ పంచాయతీ సభ్యుడిగా ఏకగ్రీవంగా ఎన్నికయ్యాడు. భిక్షపతి యాదవ్‌ 1981 నుండి 87వరకు ఉప సర్పంచ్ గా ఏకగ్రీవంగా పని చేసి, 1988లో నూతనంగా ఏర్పడ్డ శేరిలింగంపల్లి మున్సిపాలిటీకి తొలి చైర్మన్ గా (1988-1992) పని చేశాడు. ఆయన 1993లో ఏర్పడ్డా లయన్స్ క్లబ్ శేరిలింగంపల్లి తొలి చైర్మన్ గా నియమితుడై 1997 వరకు ఆయన ఆ పదవిలో ఉన్నాడు. 2000లో శేరిలింగంపల్లి మున్సిపాలిటీ ఎన్నికల సందర్బంగా ఆయన కాంగ్రెస్ పార్టీకి రాజీనామా చేసి చైర్మన్ స్థానానికి స్వతంత్ర అభ్యర్థిగా పోటీ చేశాడు, 2001లో తిరిగి కాంగ్రెస్ పార్టీలో చేరాడు.
ఆయన • 2002 నుండి 2009 వరకు పీసీసీ జాయింట్ సెక్రటరీగా, 2003లో కరీంనగర్ జిల్లా కాంగ్రెస్ పార్టీ ఇంచార్జ్ గా పని చేశాడు. భిక్షపతి యాదవ్‌ 2009లో ఆంధ్రప్రదేశ్ అసెంబ్లీ ఎన్నికల్లో నియోజకవర్గ పునర్విభజనలో భాగంగా ఏర్పడ్డా శేరిలింగంపల్లి నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మువ్వా సత్యనారాయణపై 1327 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు.
2018లో తెలంగాణ అసెంబ్లీ ఎన్నికల్లో టికెట్ ఇవ్వకపోవడంతో పార్టీ పై అసంతృప్తిగా ఉన్న భిక్షపతి యాదవ్ 18 నవంబర్ 2020లో కాంగ్రెస్ పార్టీ నుండి భారతీయ జనతా పార్టీ లో చేరాడు.
మూలాలు
వర్గం:తెలంగాణ వ్యక్తులు వర్గం:భారత జాతీయ కాంగ్రెస్ నాయకులు వర్గం:భారతీయ జనతా పార్టీ రాజకీయ నాయకులు వర్గం:రంగారెడ్డి జిల్లా నుండి ఎన్నికైన శాసన సభ్యులు వర్గం:రంగారెడ్డి జిల్లా రాజకీయ నాయకులు
హెడ్స్ అండ్ టేల్స్
హెడ్స్‌ అండ్‌ టేల్స్‌ 2021లో విడుదలైన తెలుగు సినిమా. ఎస్.కె.ఎన్ సమర్పణలో పాకెట్ మనీ పిక్చర్స్, రమ్య క్రియేషన్స్ బ్యానర్ల పై ప్రదీప్ అంగిరేకుల, రమ్య చౌదరి నిర్మించిన ఈ సినిమాకు సాయి కృష్ణ ఎన్రెడ్డి దర్శకత్వం వహించాడు. సునీల్‌, సుహాస్‌, చాందిని రావు, దివ్య శ్రీపాద, శ్రీ విద్య ప్రధాన పాత్రల్లో నటించిన ఈ సినిమా ఫ‌స్ట్‌లుక్‌ను 2021 అక్టోబరు 8న నటి రెజీనా విడుదల చేయగా, ట్రైలర్‌ను 2021 అక్టోబరు 16న విడుదల చేశారు. హెడ్స్ అండ్ టేల్స్ సినిమా ‘జీ5’ ఓటీటీలో అక్టోబరు 22న విడుదలైంది.
బయటి లింకులు
వర్గం:2021 తెలుగు సినిమాలు వర్గం:సునీల్ నటించిన చిత్రాలు
పూసల (గ్రామం)
పూసల, తెలంగాణ రాష్ట్రం, పెద్దపల్లి జిల్లా, సుల్తానాబాద్ మండలంలోని గ్రామం.
ఇది మండల కేంద్రమైన సుల్తానాబాద్ నుండి 2 కి. మీ. దూరం లోను, సమీప పట్టణమైన కరీంనగర్ నుండి 26 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 1162 ఇళ్లతో, 4372 జనాభాతో 739 హెక్టార్లలో విస్తరించి ఉంది. గ్రామంలో మగవారి సంఖ్య 2178, ఆడవారి సంఖ్య 2194. షెడ్యూల్డ్ కులాల సంఖ్య 583 కాగా షెడ్యూల్డ్ తెగల సంఖ్య 44. గ్రామ జనగణన లొకేషన్ కోడ్ 572258 .పిన్ కోడ్: 505185.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి సుల్తానాబాద్లో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల సుల్తానాబాద్లోను, ఇంజనీరింగ్ కళాశాల పెద్దపల్లిలోనూ ఉన్నాయి. సమీప వైద్య కళాశాల బొమ్మకల్లోను, పాలీటెక్నిక్‌ కరీంనగర్లోను, మేనేజిమెంటు కళాశాల భూపతిపురంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల కరీంనగర్లో ఉన్నాయి.
ప్రభుత్వ వైద్య సౌకర్యం
పూసలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, టి. బి వైద్యశాల గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పూసలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పూసలలో భూ వినియోగం కింది విధంగా ఉంది:
ప్రధాన పంటలు
వరి, మొక్కజొన్న, ప్రత్తి
వెలుపలి లంకెలు
వర్గం:విచిత్ర పేర్లుతో ఉన్న గ్రామాలు
ఎం.ఎస్.బాలసుబ్రహ్మణ్యశర్మ
ఎం.ఎస్.బాలసుబ్రహ్మణ్యశర్మ కర్ణాటక సంగీత విద్వాంసుడు. 1997లో కేంద్ర సంగీత నాటక అకాడమీ ఇతనికి కర్ణాటక గాత్ర సంగీతం విభాగంలో అవార్డు లభించింది.
విశేషాలు
ఇతడు 1929 సెప్టెంబరు 17వ తేదీన రాజమండ్రిలో మామిళ్ళపల్లి సోదెమ్మ, కొండయ్య దంపతులకు మూడవ సంతానంగా జన్మించాడు. ఇతని చిన్నతనంలోనే తల్లిదండ్రులు మరణించగా అన్నగారి పోషణలో పెరిగాడు. చాలా చిన్నవయసులోనే నాదస్వర విద్వాంసుడు జి.పైడిస్వామి వద్ద గాత్రాన్ని అభ్యసించాడు. అతి స్వల్ప కాలంలోనే సంగీతవిద్యను సాధించి స్వశక్తితో స్వయంగా సాధన చేసి కీర్తి గడించాడు. కచేరీలు చేసే ప్రథమ దశలోనే ఇతడు తిరుపతి వెంకట కవులచే "ఆంధ్రబాల గాయకరత్న" అనే బిరుదును, క్రోవి సత్యనారాయణచే "మధుర గాయక" అనే బిరుదును సంపాదించాడు.
ఇతడు తిరుచునాపల్లి, మద్రాసు, విజయవాడ, ఢిల్లీ ఆకాశవాణి కేంద్రాలనుండి కొన్ని దశాబ్దాలపాటు సంగీత కార్యక్రమాలలో పాల్గొన్నాడు. ఇతడు ఆంధ్రప్రదేశ్‌లోని అన్ని పట్టణాలు, గ్రామాలలోని సంగీత సభలలో కచేరీలు చేశాడు. ఇతడు ఎం.ఎస్.గోపాలకృష్ణన్, టి.కె.మూర్తి, మారెళ్ళ కేశవరావు, వి.కమలాకరరావు వంటి విద్వాంసుల సహకారంతో మద్రాసు, కలకత్తా, ఢిల్లీ వంటి అనేక నగరాలలో తన సంగీత ప్రదర్శన కావించాడు. చెంబై వైద్యనాథ భాగవతార్ ఇతని ప్రతిభను గుర్తించి ప్రశంసించాడు. హరి నాగభూషణం ఇతనికి "ప్రౌఢ గాయకశిఖామణి" అనే బిరుదును ఇచ్చాడు. ఇతడు గురుకుల పద్ధతిలో అనేక మంది శిష్యులను తయారు చేసి వారికి ఉచితంగా సంగీత విద్యను నేర్పించాడు. తరువాత ఇతడు తిరుపతి శ్రీ వెంకటేశ్వర సంగీత నృత్యకళాశాల, పద్మావతి మహిళా విశ్వవిద్యాలయం సంగీత శాఖలకు అధిపతిగా పనిచేశాడు. ఇతని శిష్యులలో ఎస్.జానకి, ఎ.పి.కోమల, కె.వి.బ్రహ్మానందం, సీతా వసంతలక్ష్మి, పెమ్మరాజు సూర్యారావు, పింగళి ప్రభాకరరావు, జి.మధుసూధనరావు, కె.లలిత కళ్యాణి, పిప్పళ్ళ మీరాదాసు,కదిరి నరసింహం వంటి అనేకులు ఉన్నారు.
కర్ణాటక సంగీతంలో ఇతని సేవలకు గుర్తుగా 1997లో సంగీత నాటక అకాడమీ అవార్డు లభించింది. ఇంకా తెలుగు విశ్వవిద్యాలయం పురస్కారం, మద్రాసు తెలుగు అకాడమీ పురస్కారం, ఆంధ్రప్రదేశ్ రాష్ట్రప్రభుత్వ ఉగాది పురస్కారం మొదలైన ఎన్నో పురస్కారాలను పొందాడు.
ఇతడు తన 73వ యేట 2002, నవంబరు 20వ తేదీన మరణించాడు.
మూలాలు
వర్గం:1929 జననాలు వర్గం:రాజమండ్రి వ్యక్తులు వర్గం:తూర్పు గోదావరి జిల్లా ఆకాశవాణి కళాకారులు వర్గం:తూర్పు గోదావరి జిల్లా గాయకులు వర్గం:సంగీత విద్వాంసులు వర్గం:సంగీత నాటక అకాడమీ అవార్డు గ్రహీతలు వర్గం:సంగీత గురువులు
శ్రీపతి
శ్రీపతి (1019-1066) సుప్రసిద్ధ భారతీయ గణిత, ఖగోళ శాస్త్రవేత్త. ఇతడు సూర్య, చంద్ర గ్రహణాల గురించి ధికోటిడకరణం (1939 రచన), గ్రహ స్థితుల్ని వివరించే 105 శ్లోకాలతో కూడిన ధృవమానసం (1056 రచన), 19 అధ్యాయాలలో ఖగోళశాస్త్రంపై ఒక ప్రధాన రచన సిద్ధాంతశేఖరం, 125 శ్లోకాలలో అసంపూర్ణమైన అంకగణిత గ్రంథం ఘటతిలకం మొదలైన ప్రామాణిక గ్రంథాల్ని రచించాడు.
ప్రారంభ జీవితం
అతని తండ్రి పేరు నాగదేవ (కొన్నిసార్లు నామదేవ అని వ్రాయబడినది). నాగదేవ తండ్రి, శ్రీపతి తాత కేశవ. జ్యోతిషశాస్త్రం, ఖగోళ శాస్త్రం, గణితం లపై శ్రీపతి లల్లా రచనలను, బోధననలు అనుసరించాడు.
అతని గణిత సేవలు ఖగోళ శాస్త్రాన్ని దృష్టిలో ఉంచుకుని చేపట్టాడు. ఉదాహరణకు గోళాల అధ్యయనం. అతని జ్యోతిషశాస్త్రానికి ఒక ఆధారాన్ని అందించడానికి ఖగోళశాస్త్రంపై అతను కృషి చేయడం జరిగింది. 11 వ శతాబ్దానికి చెందిన భారతీయ గణిత శాస్త్రజ్ఞులలో ముఖ్యమైన వాడు శ్రీపతి.
సేవలు
శ్రీపతి రచనలలో: 1039 లో వ్రాసిన ధికోటిడకరణం, సూర్య, చంద్ర గ్రహణాలపై ఇరవై శ్లోకాల రచన; 1056 లో వ్రాసిన ధ్రువమానస, గ్రహ రేఖాంశాలు, గ్రహణాలు,  గ్రహాల చలనాలను లెక్కించడానికి 105 శ్లోకాల రచన; సిద్ధాంతశేఖర 19 అధ్యాయాలలో ఖగోళశాస్త్రంపై ఒక ప్రధాన రచన;  గణితతిలక శ్రీధర రచన ఆధారంగా 125 శ్లోకాలలో అసంపూర్ణ అంకగణిత గ్రంథం.
సిద్ధాంతశేఖర లోని 13,14.15 అధ్యాయాలలో అంకగణితం, బీజగణితం, గోళాల గూర్చి వివరించబడింది. 13వ అధ్యాయంలో అంకగణీతం, కొలతలు, నీడ పొడవు లెక్కింపు గూర్చి 55 శ్లోకాలున్నాయి. గణితతిలక అనే అంకగణిత గ్రంథం లోని కోల్పోయిన భాగం తప్పనిసరిగా ఈ అధ్యాయంలోని 19–55 శ్లోకాలను కలిగి ఉండవచ్చు. బీజగణితంపై 14 వ అధ్యాయంలోని 37 శ్లోకాలు రుజువు లేకుండా బీజగణితం యొక్క వివిధ నియమాలను పేర్కొన్నాయి. బీజగణిత చిహ్నాలు లేకుండా ఇవి శబ్ద రూపంలో ఇవ్వబడ్డాయి. 3,4,5 అధ్యాయాలలో శ్రీపతి సంకలనం, వ్యవకలనం, గుణకారం, భాగహారం, వర్గం, వర్గమూలం, ఘనం, ఘనమూలం, ఋణాత్మక విలువల కు గుర్తుల నియమాలను తెలియజేసాడు. సమీకరణాలకు సంబంధించిన అధ్యాయంలో అతను వర్గ సమీకరణాలను సాధించే నియమాలను తెలియజేసాడు.
శ్రీపతి రచనలో చేర్చబడిన ఇతర గణితాంశాలలో ముఖ్యంగా, మొదటి డిగ్రీ యొక్క ఏకకాల అనిశ్చిత సమీకరణాల పరిష్కారం కోసం నియమాలు ఉన్నాయి, ఇవి బ్రహ్మగుప్తుడు ఇచ్చిన మాదిరిగానే ఉంటాయి.
అతను ఇతర ప్రాంతాల కంటే జ్యోతిషశాస్త్రంలో ఎక్కువ ఖ్యాతిని పొందాడు. అతను లల్లా జ్యోతిషరత్నకోశం ఆధారంగా జ్యోతిసారత్నమాల అనే జ్యోతిషశాస్త్ర గ్రంథం ఇరవై అధ్యాయాలతో  రాశాడు. ఈ గ్రంథంపై వ్యాఖ్యానాన్ని మరాఠీ భాషలో రాసాడు. ఆ భాషలో వ్రాయబడిన మనుగడలో ఉన్న పురాతన రచనలలో ఇది ఒకటి.
బయటి లింకులు
వర్గం:గణిత శాస్త్రము
బీబీ సాహెబ్ మక్తా
బీబీ సాహెబ్ మక్తా, తెలంగాణ రాష్ట్రం, మేడ్చల్ జిల్లా, మేడిపల్లి మండలానికి చెందిన గ్రామం.
భౌగోళికం
ఇక్కడికి సమీపంలో హైదరాబాద్ (2 కి.మీ), బడేసాహెబుగూడ (3 కి.మీ), నారెపల్లి (4 కి.మీ), గౌరెల్లి (4 కి.మీ), బాచారం (4 కి.మీ) మొదలైనవి ఉన్నాయి. మక్తాకు దక్షిణం వైపు హయాత్‌నగర్‌ మండలం, ఉత్తరం వైపు కీసర మండలం, తూర్పు వైపు బీబీనగర్ మండలం, పశ్చిమాన సరూర్‌నగర్‌ మండలం ఉన్నాయి.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ బీబీ సాహెబ్ మక్తా మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో ఘటకేసర్ రైల్వే స్టేషను, చర్లపల్లి రైల్వే స్టేషను ఉన్నాయి.
కేంద్రక విచ్ఛిత్తి
కేంద్రక విచ్ఛిత్తి (Nuclear fission) అంటే ఒక పరమాణు కేంద్రకం రెండు లేదా అంతకన్నా ఎక్కువ పరమాణు కేంద్రకాలుగా విడిపోయే ప్రక్రియ. ఇందులో గామా ఫోటాన్లు విడుదల అవుతాయి. రేడియో ధార్మిక వికిరణం కంటే ఎక్కువగా అత్యధిక స్థాయిలో శక్తి విడుదల అవుతుంది.
భార మూలాకాలలో కేంద్రకం విడిపోతుందని 1938 డిసెంబరు 19న జర్మన్ భౌతిక శాస్త్రవేత్త ఓట్టో హాన్, అతని సహాయకుడు ఫ్రిట్జ్ స్ట్రాస్మన్, ఇంకా ఆస్ట్రియన్-స్వీడిష్ పరిశోధకుడు లైస్ మీట్నర్ సంయుక్తంగా కనుక్కున్నారు. హాన్ పరమాణు కేంద్రకం విడిపోవడం గమనించాడు.
పరమాణు ఇంధనం శక్తి సాంద్రత సాధారణ శిలాజ ఇంధనాలైన పెట్రోలు లాంటి వాటి కంటే మిలియన్ రెట్లు ఎక్కువగా ఉంటుంది. కానీ కేంద్రక విచ్ఛిత్తిలో భాగంగా విడుదల అయ్యే ఉప ఉత్పత్తులు రేడియో ధార్మికతను కలిగి ఉండటం వలన పరమాణు వ్యర్థాలను నిర్వహించడం ఒక సమస్య.
విచ్ఛిత్తి అనేది ఒక రకమైన పరమాణు పరివర్తనం, ఎందుకంటే ఈ చర్య నుండి వెలువడే శకలాలు అసలు మాతృ పరమాణువు వలె ఒకే మూలకం కావు. రెండు అంతకన్నా ఎక్కువ ఆవేశ శకలాలుగా విడిపోతాయి. చాలా సందర్భాల్లో ఈ విచ్ఛిత్తి రెండు శకలాలుగానే విడిపోయినా, వెయ్యిలో 2 నుంచి 4 సార్లు మాత్రం ఆవేశంతో కూడిన మూడు శకలాలుగా విడిపోవచ్చు. ఈ మూడింటిలో అతి చిన్న శకలం ఒక ప్రోటాన్ కానీ, ఆర్గాన్ పరమాణు కేంద్రకం కానీ అయి ఉంటుంది.
ఈ విచ్ఛిత్తి మానవీయంగా అయితే న్యూట్రాన్ తాడనం ద్వారా కలిగిస్తారు. అలా కాకుండా సహజ రేడియోధార్మిక క్షయం ద్వారా కూడా ఈ విభజన జరుగుతుంది. ఇది సాధారణంగా అత్యధిక ద్రవ్య పరమాణుసంఖ్య కలిగిన ఐసోటోపులలో జరుగుతుంది.
అణుధార్మిక చర్య
మానవ నిర్మిత అణు పరికరాలలో అంతా ఈ విభజన అణుధార్మిక చర్య రూపంలో జరుగుతుంది. ఇది ఒక తాడన ప్రక్రియ. ఇందులో పరమాణువు లోపలి కణాలు, కేంద్రకాన్ని ఢీకొని అది మార్పు చెందేలా చేస్తుంది.
మూలాలు
వర్గం:పరమాణు భౌతిక శాస్త్రం
బి. కొత్తకోట నగరపంచాయితీ
బి.కొత్తకోట నగరపంచాయతీ, ఆంధ్రప్రదేశ్ రాష్ట్రం, అన్నమయ్య జిల్లాకు చెందిన. పట్టణ స్థానిక స్వపరిపాలన సంస్థ.దీని ప్రధాన కార్యాలయం బి. కొత్తకోట ఉంది.
మావేలికర లోక్‌సభ నియోజకవర్గం
మావేలికర లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, కేరళ రాష్ట్రంలోని 20 లోక్‌సభ నియోజకవర్గాలలో ఒకటి. ఈ నియోజకవర్గం కొట్టయం, కొల్లాం, ఆలప్పుళ జిల్లాల పరిధిలో 07 అసెంబ్లీ స్థానాలతో ఏర్పడింది. మావేలికర నియోజకవర్గం ఎస్సీ రీసెర్వ్డ్ గా ఉంది.
మూలాలు
వర్గం:కేరళ లోక్‌సభ నియోజకవర్గాలు
విలంబి
సా.శ. 1898 - 1899, సా.శ. 1958 - 1959, సా.శ 2018-19 లలో వచ్చిన తెలుగు సంవత్సరానికి విలంబి అని పేరు.
2018-19
జాబితా ప్రకారం. 2018 మార్చి 18- ఉగాది, 25న స్మార్తానాం శ్రీరామ నవమి, 26న వైష్ణవానాం శ్రీరామ నవమి, ఏప్రిల్ 18న అక్షయ తృతీయ, మే 10న హనుమాన్ జయంతి, జూలై 27న వ్యాస పూర్ణిమ, గురు పూర్ణిమ, 29, సికింద్రాబాద్ మహంకాళి జాతర, ఆగస్టు 24 వరలక్ష్మీ వ్రతం, 26న రాఖీ పూర్ణిమ, సెప్టెంబరు 2 స్మార్తానాం శ్రీకృష్ణాష్టమి, 3న వైష్ణవానాం శ్రీకృష్ణాష్టమి, 13న వినాయక చవితి, అక్టోబరు 17న దుర్గాష్టమి, 18న విజయ దశమి, నవంబరు 6న దీపావళి, 23 న కార్తీక పౌర్ణమి, 2019 జనవరి 14న భోగి, 15న సంక్రాంతి, 16న కనుమ, 12న రథ సప్తమి, మార్చి 4 మహా శివరాత్రి, 19న కామదహనం (దక్షిణాది వారికి), 20న కామదహనం (ఉత్తరాదివారికి), 21న హోలీ.
బయటి లింకులు
వర్గం:తెలుగు సంవత్సరాలు
చింతలరాయస్వామి దేవాలయం
చింతలరాయస్వామి దేవాలయం (శ్రీ చింతల వెంకటరమణ దేవాలయం), ఆంధ్రప్రదేశ్ రాష్ట్రం అనంతపురం జిల్లాలోని తాడిపత్రి పట్టణంలో ఉన్న హిందూ వైష్ణవ దేవాలయం. ఈ దేవాలయంలో విష్ణువు రూపమైన వేంకటేశ్వరుడు (చింతల వెంకటరమణ) కొలువై ఉన్నాడు. ఈ ఆలయాన్ని పెమ్మసాని నాయకుల వంశానికి చెందిన 2వ పెమ్మసాని తిమ్మనాయుడు నిర్మించాడు. ఈ దేవాలయం పెన్నా నది ఒడ్డున ఉంది. ఈ ఆలయం గ్రానైట్ శిల్పాలకు పేరొందింది. భారత పురాతత్వ సర్వే సంస్థ చేత జాతీయ ప్రాముఖ్యత కలిగిన స్మారక చిహ్నాలలో ఒకటిగా వర్గీకరించబడింది. ఈ ఆలయంలో, తిరిగే గ్రానైట్ చక్రాలతో గరుడ మండపం ఒక రథంగా నిర్మించబడింది. ఇది హంపిలోని విఠల ఆలయంలో కనిపించే మాదిరిగానే ఉంటుంది.
పద వివరణ
పురాణాల ప్రకారం, చింతచెట్టులో వేంకటేశ్వరుడు దొరకడంవల్ల, చింతల వెంకటరమణ అనే పేరు వచ్చింది.
చరిత్ర
16వ శతాబ్దం మధ్యకాలంలో విజయనగర సామ్రాజ్యం పాలనలో ఈ దేవాలయం నిర్మించబడింది. 2వ పెమ్మసాని తిమ్మనాయుడు, వీరనరసింహ రాయలు, శ్రీ కృష్ణదేవ రాయలు ఈ ఆలయాన్ని నిర్మించారు. తిమ్మనాయుడికి విష్ణువు కలలో కనపడి తాడిపత్రిలో తన కోసం ఒక ఆలయం నిర్మించాలని చెప్పడంతో ఈ ఆలయాన్ని నిర్మించాడని చరిత్రకారుల అభిప్రాయం. తిమ్మనాయుడు ఈ ఆలయంలో ఇద్దరు అర్చకులను, ఒక ప్రధాన పూజారిని నియమించి, ఆలయానికి భూములు బహుమతిగా ఇచ్చాడు. చింతలరాయస్వామి ఆలయం విజయనగర నిర్మాణానికి ఉత్తమ ఉదాహరణలలో ఒకటిగా పరిగణించబడుతోంది. ప్రారంభ నిర్మాణం సాలువ రాజవంశానికి చెందినది కాగా, కాని ప్రవేశ స్తంభాలు తులువ రాజవంశానికి చెందినవి.
మూలాలు
వర్గం:ఆంధ్రప్రదేశ్ పుణ్యక్షేత్రాలు వర్గం:ఆంధ్రప్రదేశ్ పర్యాటక ప్రదేశాలు వర్గం:విష్ణు దేవాలయాలు
పులి రామస్వామి
పులి రామస్వామి తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు, తొలితరం కార్మిక, దళిత, నిమ్నవర్గాల నాయకుడు. భారత జాతీయ కాంగ్రెస్ పార్టీ తరపున రెండుసార్లు మహబూబ్‌నగర్ లోక్‌సభ నియోజకవర్గం పార్లమెంట్ సభ్యుడిగా ప్రాతినిధ్యం వహించాడు.
జననం, విద్య
రామస్వామి 1902, డిసెంబరు 12న తెలంగాణ రాష్ట్రంలోని సికింద్రాబాదులో జన్మించాడు. ఈయన తండ్రి పులి రాజలింగం. రామస్వామి ప్రాథమిక విద్య వెస్లేయన్ మిషన్ ఉన్నత పాఠశాలలో సాగింది.
వ్యక్తిగత జీవితం
రామస్వామికి 1920, జూన్ 22న నాగమ్మతో వివాహం జరిగింది. వారికి ఒక కుమారుడు, ఇద్దరు కుమార్తెలు.
సామాజిక సేవ
ఈయన హరిజనోద్ధరణకు, దేవదాసీ వ్యవస్థ నిర్మూలణకు, బాల్యవివాహాలు, జంతుబలులు, మద్యపాన నిషేధం వంటి సామాజిక అంశాలపై కృషిచేశాడు. సమాజంలోని వివిధ వర్గాల ప్రజల ఐక్యతకు, హరిజనుల్లో దివ్యసమాజ బోధనలు ప్రచారం చేయటానికి తోడ్పడ్డాడు. స్టేట్ కాంగ్రెస్ ఆధ్వర్యంలో హరిజనులను సంఘటితం చేసి ఉద్యమించాడు.
రాజకీయ జీవితం
1950 నుండి 1952 వరకు రాజ్యాంగ పరిషత్తులో సభ్యుడిగా ఉన్నాడు. 1952లో తొలి సార్వత్రిక ఎన్నికల లో మహబూబ్‌నగర్ లోక్‌సభ నియోజకవర్గం నుండి గెలుపొంది, 1957 వరకు లోక్‌సభ సభ్యుడిగా పనిచేశాడు. 1957 నుండి 1962 వరకు 2వ లోకసభ లో కూడా మహబూబ్‌నగర్ లోక్‌సభ నియోజకవర్గం పార్లమెంట్ సభ్యుడిగా ప్రాతినిధ్యం వహించాడు.
మూలాలు
వర్గం:1వ లోక్‌సభ సభ్యులు వర్గం:2వ లోక్‌సభ సభ్యులు వర్గం:1902 జననాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా రాజకీయ నాయకులు వర్గం:మహబూబాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
చిలకపాడు (పామూరు)
చిలకపాడు ఆంధ్ర ప్రదేశ్ రాష్ట్రం, ప్రకాశం జిల్లా, పామూరు మండలంలోని గ్రామం. ఇది మండల కేంద్రమైన పామూరు నుండి 7 కి.మీ. దూరం లోను, సమీప పట్టణమైన కందుకూరు నుండి 76 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 12 ఇళ్లతో, 51 జనాభాతో 985 హెక్టార్లలో విస్తరించి ఉంది. గ్రామంలో మగవారి సంఖ్య 26, ఆడవారి సంఖ్య 25. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 0. గ్రామం యొక్క జనగణన లొకేషన్ కోడ్ 591484 .పిన్ కోడ్: 523108.
విద్యా సౌకర్యాలు
సమీప బాలబడి, మాధ్యమిక పాఠశాల‌లు పామూరులోను, ప్రాథమిక పాఠశాల మోట్రావులపాడులోను, ప్రాథమికోన్నత పాఠశాల చింతలపాలెంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పామూరులోను, ఇంజనీరింగ్ కళాశాల చిన ఈర్లపాడులోనూ ఉన్నాయి. సమీప వైద్య కళాశాల నెల్లూరులోను, పాలీటెక్నిక్‌ కంభంలోను, మేనేజిమెంటు కళాశాల చిన ఈర్లపాడులోనూ ఉన్నాయి. సమీప వృత్తి విద్యా శిక్షణ పాఠశాల పామూరులోను, అనియత విద్యా కేంద్రం కందుకూరులోను, దివ్యాంగుల ప్రత్యేక పాఠశాల ఒంగోలు లోనూ ఉన్నాయి.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
స్వయం సహాయక బృందం, పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చిలకపాడులో భూ వినియోగం కింది విధంగా ఉంది:
నీటిపారుదల సౌకర్యాలు
చిలకపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
చిలకపాడులో ఈ కింది వస్తువులు ఉత్పత్తి అవుతున్నాయి.
పారిశ్రామిక ఉత్పత్తులు
ఇటుకలు
మూత్రం
ఉచ్చ లేదా మూత్రం (ఆంగ్లం: Urine) జంతువుల శరీరం నుండి బయటికి వ్యర్ధ పదార్ధాల్ని పంపించే ద్రవం. ఇది రక్తం నుండి వడపోత ద్వారా మూత్ర పిండాలలో తయారవుతుంది. మూత్ర నాళాల ద్వారా మూత్రాశయాన్ని చేరి మూత్ర విసర్జనం ద్వారా శరీరం నుండి బయటకు పోతుంది.
మన శరీరంలో జీవక్రియలలో తయారయ్యే వివిధములైన వ్యర్ధ పదార్ధాలు ముఖ్యంగా నైట్రోజన్ సంబంధించినవి రక్తం నుండి బయటికి పంపించాల్సిన అవసరం ఉంది. నీటిలో కరిగే ఇతర వ్యర్ధాలకు ఇదే పద్ధతి వర్తిస్తుంది.
మూత్రాన్ని రకరకాల మూత్ర పరీక్షల ద్వారా దాని లోని వివిధ పదార్ధాలను గుర్తించి విశ్లేషించవచ్చును. thumb|right|170px|మానవుని మూత్రం
భాషా విశేషాలు
తెలుగు మాండలికాలు : మహబూబ్ నగర్ జిల్లా ప్రజలు మూత్రాన్ని ఉచ్చ అంటారు.
మూత్రం ఏర్పడే విధానం
రక్తనాళికా గుచ్ఛము (Glomerulus) లో జరిగే రక్త ప్రవాహము నుండి మూత్రము ఏర్పడుట వలన దీనిని రక్తము యొక్క గాలితముగా భావించవచ్చును. ఇందువలన రక్తంలోని ప్లాస్మా, మూత్రములో ఒకే రకమైన అంశాలను భిన్న గాఢతలలో కలిగివుంటాయి. మూత్రం ఏర్పడే విధానం మూడు దశలలో జరుగుతుంది.
రంగు
మూత్రానికి రంగు (color) రావడానికి మూత్రంలో ఉన్న రసాయనాలే ముఖ్య కారణం. అసలు మూత్రం ఎలా తయారవుతుందో తెలిస్తే దానికా రంగు ఎందుకు వస్తుందో అదే అర్ధం అవుతుంది. రక్తంలోని మలిన పదార్ధాలని వడబోసి విడతీయగా వచ్చేదే మూత్రం. రక్తం ఎర్రగా ఉండడానికి కారణం రక్తంలో ఉండే హిమోగ్లోబిన్‌ అనే ఎర్రటి రంగు పదార్థం. ఈ ఎర్ర కణాలు కలకాలం బతకవు; వాటి కాలం తీరిపోగానే అవి చచ్చి పోతాయి. అప్పుడు ఈ హిమోగ్లోబిన్‌ బైలిరూబిన్‌ గానూ, తదుపరి యూరోక్రోమ్‌ గానూ విచ్ఛిన్నం అయి మూత్రం ద్వారా బయటకి విడుదల అవుతాయి. ఈ రెండు పదార్ధాలు ఎర్రటి ఎరుపులో కాకుండా కొంచెం పసుపు డౌలలో ఉంటాయి కనుక మూత్రానికి లేత పసుపు రంగు వస్తుంది. మనం ఎక్కువ నీళ్ళు తాగినప్పుడు మూత్రం కూడా ఎక్కువగా తయారవుతుంది కనుక అప్పుడు ఈ రంగు లేత పసుపు రంగులో కాని, నీళ్ళ రంగులో కాని ఉంటుంది. నీళ్ళు బాగా తాగక పోయినా, బాగా చెమట పట్టినా మూత్రం ఎక్కువగా తయారు కాదు, కాని మలిన పదార్ధాలు తయారవుతూనే ఉంటాయి కనుక మూత్రం రంగు కొంచెం ముదురు పచ్చగా ఉంటుంది.
మూత్ర పరీక్ష
చరిత్రలో చాలా మంది వైద్యులు రోగుల మూత్రాన్ని పరీక్షించి రోగ నిర్ధారణ చేశారు. హెర్మోజెనిస్ (Hermogenes) ముత్రం యొక్క రంగు, ఇతర లక్షణాల ఆధారంగా కొన్ని వ్యాధుల్ని గుర్తించినట్లుగా రాశాడు. మధుమేహం పేరు వ్యాధిగ్రస్తుల తియ్యని మూత్రం ఆధారంగా వచ్చింది. మూత్ర పరీక్షలు వైద్య పరీక్షలలో చాలా ప్రాథమికమైనవి. మూత్రాన్ని సూక్ష్మదర్శిని ద్వారా పరీక్షించి ఇన్ఫెక్షన్, క్యాన్సర్ వంటి కొన్ని వ్యాధుల్ని గుర్తించవచ్చును.
మూలాలు
వర్గం:శరీర ధర్మ శాస్త్రము
ది ఈవిల్ డెడ్
ది ఈవిల్ డెడ్ అన్నది శాం రైమి, బ్రూస్ క్యాంప్ బెల్ నిర్మాతలుగా, శాం రైమి రచన దర్శకత్వంలో ఎలెన్ శాండ్వైస్, బెట్సీ బాకర్ నటించిన 1981 నాటి అమెరికన్ అధిభౌతిక హారర్ చిత్రం. బయటి ప్రపంచానికి దూరంగా చెట్ల మధ్యలోని ఓ క్యాబిన్లో సెలవులు గడిపేందుకు వచ్చిన ఐదుగురు కాలేజి విద్యార్థుల కథ ఇది. దెయ్యాలు, ఆత్మల గుంపును విడుదల చేసే ఆడియో టేప్ కనిపెట్టాకా కాలేజి బృంద సభ్యులకు దెయ్యం పడుతుంది, ఇది రక్తపాతానికి, హింసకు దారితీస్తుంది. రైమీ, నటవర్గం కలిసి ప్రోటోటైప్ అనదగ్గ షార్ట్ ఫిలిం విత్ ఇన్ ద వుడ్స్ తీశారు. దీని ద్వారా నిర్మాణానికి డబ్బు పెట్టగల నిర్మాతలను ఆకర్షించే ప్రయత్నం చేసి విజయం సాధించారు. తద్వారా 90వేల అమెరికన్ డాలర్లు రైమీ పొందగలిగారు. మొరిస్టౌన్, టెన్నీస్ ప్రాంతంలో ఉన్న ఓ మారుమూల క్యాబిన్లో సినిమాను తీశారు. తారాగణం, సాంకేతిక బృందం చాలా అసౌకర్యంగా, ఇబ్బందికరంగా భావించిన ఓ చిత్రీకరణ విధానంలో సినిమాను తీశారు.
ఈ చిన్న బడ్జెట్ హారర్ చిత్రం నిర్మాత ఇర్విన్ షాపిరోను ఆకర్షించింది, దాంతో ఆయన 1982లో కేన్స్ ఫిల్మ్ ఫెస్టివల్లో సినిమాను ప్రదర్శించేందుకు అవకాశం దక్కేలా సాయం చేశారు. హారర్ రచయిత స్టీఫెన్ కింగ్ ఈ సినిమాని అత్యంత ఆసక్తిదాయకంగా సమీక్షించారు, న్యూలైన్ సినిమా వారు దీని పంపిణీదారులుగా ముందుకు వచ్చేందుకు అది ఉపకరించింది. అమెరికాలో ఓ మాదిరి వాణిజ్య విజయాన్నే సాధించినా, ప్రపంచ వ్యాప్తంగా పంపిణీ చేసినప్పుడు దాని పెట్టుబడి తిరిగి వచ్చింది. ప్రపంచవ్యాప్తంగా 2.4 మిలియన్ డాలర్లు థియేటర్లలో ప్రదర్శనల సమయంలో సాధించింది. తొలినాటి సమీక్షలు, తర్వాత్తర్వాత వెలువడ్డ సమీక్షలు కూడా విశ్వవ్యాప్తంగా అనుకూలంగా వచ్చాయి, విడుదలైన దశాబ్దాల తర్వాత కూడా అనుకూల సమీక్షలు పొందుతోంది. కల్ట్ సినిమాల్లో గొప్పదిగా ఈవిల్ డెడ్ పేరొందింది, సార్వకాలికంగా అతిగొప్ప హారర్ సినిమాగా కీర్తి గడించింది. ది ఈవిల్ డెడ్ సినిమాతో క్యాంప్ బెల్, రైమీలు సినిమా రంగంలోకి ప్రవేశించారు, సంవత్సరాల కాలంలో మరిన్ని సినిమాలు కలిసి చేశారు, వాటిలో రైమీ  స్పైడర్-మాన్ ట్రయాలజీ కూడా ఉన్నాయి.
మూలాలు
వర్గం:1981 సినిమాలు
భూమిరెడ్డి రామగోపాల్ రెడ్డి
భూమిరెడ్డి రామగోపాల్ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను 2023లో ఆంధ్రప్రదేశ్ శాసనమండలికి జరిగిన పశ్చిమ రాయలసీమ పట్టభద్రుల నియోజకవర్గం నుండి ఎమ్మెల్సీగా ఎన్నికయ్యాడు.
రాజకీయ జీవితం
భూమిరెడ్డి రామగోపాల్ రెడ్డి విద్యార్థి దశలో విద్యార్థి సంఘం నాయకుడిగా పని చేశాడు. అతను ఆ తరువాత 1990 నుండి 94 వరకు ఉదయం విలేకరిగా పనిచేశాడు. రామగోపాల్ రెడ్డి 1996లో తెలుగుదేశం పార్టీ ద్వారా రాజకీయాల్లోకి వచ్చి కడప జిల్లా కార్యదర్శిగా, అధికార ప్రతినిధిగా, తెలుగు యువత ప్రధాన కార్యదర్శిగా బాధ్యతలు నిర్వర్తించాడు. అతను 2023లో ఆంధ్రప్రదేశ్ శాసనమండలికి జరిగిన పశ్చిమ రాయలసీమ పట్టభద్రుల నియోజకవర్గం (కడప, కర్నూలు అనంతపురం జిల్లాలు) నుండి టీడీపీ అభ్యర్థిగా పోటీ చేసి తన సమీప వైఎస్సార్‌సీపీ అభ్యర్థి వెన్నపూస రవీంద్రారెడ్డిపై 7543 ఓట్ల మెజారిటీతో ఎమ్మెల్సీగా ఎన్నికయ్యాడు.
మూలాలు
వర్గం:ఆంధ్రప్రదేశ్ శాసనమండలి సభ్యులు వర్గం:1969 జననాలు
వాస్తు శాస్త్రం
వాస్తు శాస్త్రం : వసతి ఇతి వాస్తుః వాస్తు అంటే నివాసగృహం లేదా నివస ప్రదేశం అని శబ్దార్థం. శాస్త్రం అంటే శాసించేది లేదా రక్షించేది అని అర్ధం. వెరసి వాస్తు శాస్త్రం అంటే నివాసాల నిర్మాణాలలో విధి విధానాలను శాసించే ప్రాచీన భారతీయ నివాస నిర్మాణ శాస్త్రం. ప్రాచీన కాలం నుండి భారత దేశంలో దేవాలయాలు, గృహాల నిర్మాణాలు దీనికి అనుగుణంగా  నిర్మించారు. వాస్తు శాస్త్రంలో ప్రధానం గా నాలుగు భాగాలు ఉన్నాయి.
వాస్తు పురుషుడు
పూర్వ కాలంలో అంధకాసురడనే రాక్షసుడు ముల్లోకాల వాసులను ముప్పతిప్పలు పెట్టుచుండెను. అప్పుడు లోక సంరక్షణార్థం పరమేశ్వరుడు ఆ రాక్షసునితో యుద్ధం చేశాడు. ఆ సమయంలో శివుని లలాటం నుండి రాలిన ఒక చమట బిందువు భూమిపై పడి దాని నుండి భయంకరమైన కరాళవదనంతో ఒక గొప్ప భూతం ఉద్భవించి క్రమ క్రమంగా భూమి, ఆకాశాలను ఆవరించసాగింది. ఆ మహాభూతాన్ని చూసిన ఇంద్రాది దేవతలు భయభ్రాంతులయ్యారు. బ్రహ్మదేవుని శరణువేడారు. సమస్త భూతములను సంభవించువాడు, సర్వలోక పితామహుడు అయిన బ్రహ్మ దేవతలను ఊరడించి 'ఆ భూతమును అధోముఖంగా భూమి యందు పడవేసే విధానం చెప్పాడు. బ్రహ్మ దేవుని ఆనతి ప్రకారం దేవతలందరూ ఏకమై ఆ భూతమును పట్టి అధోముఖంగా క్రిందకు పడవేశారు.
వాస్తు పద మండలం
32 రకాల చతురస్రాకారపు వాస్తు పద మండలంలో ముఖ్యమైనవి 64 గడులు (8X8), 81 గడుల (9 X9), 100 గడులు (10 X10) తో ఉన్నవి. ఆ భూతం భూమిపై(మండలం) ఈశాన్య కోణమున శిరస్సు, నైరుతి కోణమున పాదములు, వాయువ్య, ఆగ్నేయ కోనాలందు బాహువుల వుండునట్లు అధోముకంగా భూమిపై పండింది. అది తిరిగి లేవకుండా దేవతలు దానిపై ఈ విధంగా కూర్చున్నారు.వీటిలో పవళించిన వాస్తు పురుషుని పై ఉన్న పదదేవతలు
పద దేవతలు
శిరస్సున - శిఖి(ఈశ)
దక్షిణ నేత్రమున - సర్జన్య
వామనేత్రమున - దితి
దక్షిణ శోత్రమున - జయంతి thumb|right|వాస్థు పదవిన్యాసం - గృహ అమిరిక|297x297pxవామ శోత్రమున - జయంతి
ఉరస్సున (వక్షమున) - ఇంద్ర, అపవత్స, అప, సర్ప
వామ స్తనమున - పృధ్వీధర
దక్షిణ బాహువున - సత్య, భృశ, ఆకాశ, అగ్ని, పూషా వామ బాహువున - పాప యక్ష, రోగ, నాగ, ముఖ్య, భల్లాట
దక్షిణ పార్శ్వమున - వితధి, గృహక్షత
ఉదరమున - వినస్వాన్, మిత్ర
దక్షిణ ఊరువున - యమ
వామ ఊరువున - వరుణ
గుహ్యమున - ఇంద్ర జయ
వామ జంఘమున - పుష్పదంత
దక్షిణ జానువున - భృంగరాజ
వామ జానువున - సుగ్రీవ
దక్షిణ స్పిచి - మృగబు
వామ స్పిచి - దౌవారిక
కేంద్రము (మధ్యబాగం) - బ్రహ్మ
ఇంతమంది దేవతల తేజస్సముదాయంతో దేదీప్య మానంగా వెలుగొందుతున్న ఆ భూతకార అద్భుతాన్ని తిలకించిన బ్రహ్మదేవుడు దాన్నే 'వాస్తు పురుషుడు'గా సృష్టి గావించాడు.
అష్ట దిక్పాలకులు
ఎనిమిది దిక్కులకు పరిపాలించే అష్టదిక్పాలకులు ప్రధాన మండలాధిపతులు:
ప్రధాన వస్తువులు
ఆనాటి నిర్మాణాలలో రాతి శిలలు, ఇటుక, కలప ప్రధాన మైన వస్తువులు. బంక మన్ను, సున్నం వంటి వాటితో నిర్మాణాలు చేసేవారు. ఆనాటి వాస్తు ననుసరించి నిర్మించిన దేవాలయాలను, కోటలను ఇప్పటికి మనం చూడవచ్చు.
చైనా వాస్తు శాస్త్రం - పెంగ్ షూయ్
అన్ని ప్రాచీన సమాజాలలో ప్రకృతిని అర్ధం చేసుకునే తీరులో అనేక ఊహాకల్పనలు ఉద్బవించాయి. అలాంటి వాటిలో ప్రాచీన చైనావాసుల ఊహా కల్పనలకు ఒక చక్కని రూపమే ఈ వాస్తు మర్మకళ.
ఈనాడు ఇది రకరకాల పోకడలతో క్రొత్త పుంతలు త్రొక్కుతూ ప్రజలను వెర్రి వాళ్ళను చేస్తూ ఒక గాలి ధుమారం వలె మన దేశంలోకి దిగుమతి అయింది. దినికి మన భారతీయ వాస్తుకు అసలు సంభంధమే లేదు.
వాస్తు దోషాలకు రకరకాల వాస్తు పూజలు, శాంతులు, వాస్తు తాయెత్తులు(మత్స్యయంత్రాలు,కుబేర,లక్ష్మీ...యంత్రాలు), నరదృష్టికి  దిష్టి పిడతలు/బొమ్మలు, గుమ్మడికాయలు, భూత, ప్రేత భయాలకు  నిమ్మకాయలు, చెప్పులు, వెంట్రుకలు, మిరపకాయలు వంటి వాటిని ఇంట్లో ఉంచుకొనే మన ప్రాచీన దేశీవాళి చిట్కా పద్దతుల స్థానే ఇప్పుడు ఆకర్షణీయమైన చైనా దేశపు చిట్కాలు, చిత్రాలు, చిందులు ఫెంగ్ - షుయి పేరుతో మార్కెట్టులోకి వెల్లువలా వచ్చాయి. ఫెంగ్ షుయి పేరుతొ జరిగే మోసాలు, దోపిడిలు గమనించిన చైనా కమ్యూనిస్ట్ ప్రభుత్వం తమ దేశంలో దీనిపై నిషేధం విధించినదన్న విషయం ఇక్కడ ప్రస్తావనార్హం. చట్ట విరుద్దంగా ఎవరైనా ఫెంగ్ షుయి ని చూపి ప్రలోభపెట్టి ప్రజల నుండి డబ్బు గుంజితే వారికి ఆ దేశంలో చేరసాలే గతి.
ఈ నిషేధం తో ఫెంగ్ షుయి సిద్దాంతులు జీవనోపాది కోల్పోయి చైనాను వదిలి ఇతర బౌద్ధ దేశాలలో కాలం గడుపుతూ ఈ నమ్మకాలను ప్రపంచవ్యాప్తంగా వెదజల్లుచున్నారు.
అభిప్రాయాలు
ఎంత పకడ్బందీగా వాస్తు ప్రకారంగా ఇల్లు కట్టుకున్నా మనిషికి కేవలం సుఖాలే కాక కష్టాలు కూడా కలుగుతాయని, మనిషి నమ్మకానికే శక్తి ఉందని, మనిషికి కలిగిన ఓటమికి, అనారోగ్యాలకు, బాధలకు వాస్తుతో సంబంధం లేదని, మనిషిలో ఏవో తెలియని భయాలే వాస్తుని నమ్మేలా చేస్తాయని పలువురి లౌకిక వాదుల అభిప్రాయం. వాస్తు పై జరిగే చర్చలో కేవలం ఫలిత వాస్తును మాత్రమే పరిగణలోకి తీసుకోరాదు.అలాగే అనుభవాల పేరుతో చెప్పే వాస్తు సిద్ధాంతుల మాటలు ముమ్మాటికి నిజమని అనుకోరాదు. వాటిలో 99 శాతం అబద్దాలు, అతిశయోక్తులు. నిజానికి,ఆనాడు వాస్తులోచెప్పబడిన ఫలితాలు ఆశాస్త్రాన్ని తు.చ. తప్పకుండాఆచరించటానికి, ఫలితాల పేరుతో ప్రజలను భయపెట్టి శాస్త్రాన్ని నూరు శాతం అమలు జేయటానికి చేప్పబడినవే. వాస్తు శాస్త్రం అనేది మన ప్రాచీన నిర్మాణ శాస్త్రంగా స్వీకరించితే ఈ అపోహలు తొలగతాయని ఈ శాస్త్రాన్ని పరిశోధించిన వారి అభిప్రాయం.
బయటి లింకులు
వర్గం:శాస్త్రాలు వర్గం:నిర్మాణ శాస్త్రాలు
విళుపురం
విలుప్పురం, విల్లుపురం, లేదా విజుప్పురం భారతదేశం, తమిళనాడు రాష్ట్రం, విలుప్పురం జిల్లా లోని పురపాలిక పట్టణం.ఇది విలుప్పురం జిల్లాకు ముఖ్య పట్టణం. తిరువన్నామలైకి నైరుతి దిశలో 61 కిలోమీటర్లు (38 మై) దూరంలో, కడలూర్ వాయువ్యంగా 45 కిలోమీటర్లు (28 మై) దూరంలో ఉంది. ఈ పట్టణం ఒక ప్రధాన రైల్వే కూడలిగా పనిచేస్తుంది. జాతీయ రహదారి 45 ఈ పట్టణం గుండా వెళుతుంది. వ్యవసాయం ఈ పట్టణ ప్రధాన ఆదాయ వనరు. 2011 భారత జనాభా లెక్కల ప్రకారం విలుప్పురం పట్టణపరిధిలో 96,253 మంది జనాభా ఉన్నారు. పట్టణ అక్షరాస్యత రేటు 90.16%గా నమోదు చేయబడింది. 1919లో విలుప్పురం పురపాలక సంఘంగా ఏర్పడింది.ఇది విలుప్పురం జిల్లాలో అతిపెద్ద పట్టణం.
చరిత్ర
ఛత్రపతి శివాజీ, గోల్కొండ దళాల సహాయంతో 1677లో జింగీ ప్రాంతాన్ని స్వాధీనం చేసుకున్నాడు. తరువాత 18వ శతాబ్దంలో, ఆంగ్లేయులు ఫ్రెంచ్ పాలకులు ఇద్దరూ దక్షిణ ఆర్కాట్‌లో స్థావరాలను స్వాధీనం చేసుకున్నారు. ఆంగ్లో-ఫ్రెంచ్ పోటీ సమయంలో, జిల్లా మొత్తం యుద్ధ భూమిగా మారింది.కొంతకాలం తర్వాత, ఈ ప్రాంతం మొత్తం ఈస్ట్ ఇండియా కంపెనీ ఆధీనంలోకి వచ్చింది. 1947లో భారతదేశానికి స్వాతంత్ర్యం వచ్చే వరకు ఇది బ్రిటిష్ పాలనలో ఉంది. స్వాతంత్ర్యం తరువాత, ఈ రోజు మనకు తెలిసిన విలుప్పురం జిల్లా, కడలూరులో ప్రధాన కార్యాలయం ఉన్న పెద్ద దక్షిణ ఆర్కాట్ జిల్లాలో భాగంగా ఉంది.1993 సెప్టెంబరు 30న, దక్షిణ ఆర్కాట్ జిల్లా విభజన ఫలితంగా విల్లుపురం జిల్లా కొత్తగా ఏర్పడింది. విజుప్పురం జిల్లాకు ఈ పట్టణం ప్రధాన కార్యాలయం.
భౌగోళిక శాస్త్రం
విజుప్పురం 11° 56' N 79° 29' E. అక్షాంశ, రేఖాంశాల వద్ద ఉంది. ఇది భారతదేశ సుదూర ఆగ్నేయ భాగంలో చెన్నైకి దక్షిణంగా 160 km దూరంలో, తిరుచ్చికి ఉత్తరం 160 km దూరంలో, సేలంకు తూర్పున 177 km దూరంలో, కడలూరుకు వాయువ్యంగా 45 km దూరంలో, పాండిచ్చేరికి పశ్చిమాన 40 km దూరంలో బంగాళాఖాత సముద్ర తీరాన్ని పంచుకుంటుంది.
ఈ ప్రాంతంలోని పీడనం, వేడి కారణంగా నల్లరాయిలాంటి శిలాభేదం కుటుంబానికి చెందిన ఏర్పడిన రూపాంతరమైన శిలలు ఉన్నాయి. వివిధ భౌగోళిక కాలాలలో ఏర్పడిన అవక్షేపణ శిలల మూడు ప్రధాన సమూహాలుగా ఉన్నాయి. అవి స్థిరపడిన కణాల పొరలుగా, నగరానికి పశ్చిమాన 116 కిలోమీటర్లు (72 మై) దూరంలో కల్రాయన్ కొండల అటవీ ఉద్యానవనం, ఉత్తరాన 50 కిలోమీటర్లు (31 మై) దూరంలో జింగీ కొండల అటవీ ఉద్యానవనాలుగా ఉన్నాయి. సేంతమంగళంలో ఆగ్నేయంగా 191 కిలోమీటర్లు (119 మై) దూరంలో తాతగిరి మురుగన్ ఆలయం ఉంది.పట్టణానికి నైరుతి దిశలో 153 కిలోమీటర్లు (95 మై) దూరంలోని కొప్పంపట్టిలో శివాలయం ఉంది.
జనాభా గణాంకాలు
సెన్సస్ ఇండియా 2011 భారత జనాభా లెక్కలు ప్రకారం విలుప్పురం పురపాలక సంఘం పరిధిలో 96,253 జనాభా ఉంది, అందులో 47,670 మంది పురుషులు కాగా, 48,583 మంది మహిళలు ఉన్నారు.
0-6 సంవత్సరాల వయస్సు గల పిల్లల జనాభా 10217 మంది ఉన్నారు.ఇది విలుప్పురం మొత్తం జనాభాలో 10.61 % ఉంది. స్త్రీ లింగ నిష్పత్తి రాష్ట్ర సగటు 996కి వ్యతిరేకంగా 1019గా ఉంది. అంతేకాకుండా తమిళనాడు రాష్ట్ర సగటు 943తో పోలిస్తే విలుప్పురంలో పిల్లల లింగ నిష్పత్తి దాదాపు 990గా ఉంది. అక్షరాస్యత రాష్ట్ర సగటు 80.09 % కంటే 90.16 % ఎక్కువ. విలుప్పురంలో పురుషుల అక్షరాస్యత దాదాపు 94.93% కాగా, స్త్రీల అక్షరాస్యత 85.50%గా ఉంది.
పరిపాలన
విలుప్పురం రాజకీయంగా విజుప్పురం లోక్‌సభ నియోజకవర్గం, విజుప్పురం శాసనసభ నియోజకవర్గంలో భాగంగా ఉంది. పురపాలక సంఘం 1919లో ఏర్పడింది. 1953లో 2 వ తరగతి పురపాలక సంఘంగా, 1973లో మొదటి తరగతి పురపాలక సంఘంగా, 1988లో ప్రత్యేక తరగతి పురపాలక సంఘంగా ఉన్నతస్థాయి కల్పించబడింది. పట్టణ ఓటర్లచే ఎన్నుకోబడిన చైర్‌పర్సన్ నేతృత్వం వహిస్తారు.
త్రోవ
విలుప్పురం పట్టణం నుండి ఇతర ప్రధాన నగరాలకు,రాష్ట్రంలోని అన్ని మిగిలిన ప్రాంతాలకు రహదారుల ద్వారా ప్రయాణ సౌకర్యాలకు అనువుగా అనుసంధానించబడి ఉంది.
పట్టణంలోని ప్రధాన జాతీయ రహదారులు:
గాలి
సమీప విమానాశ్రయం పాండిచ్చేరి వద్ద ఉన్న పాండిచ్చేరి విమానాశ్రయం ,ఇది విలుప్పురం నుండి దాదాపు 40 కి.మీ.దూరంలో ఉంది. పాండిచ్చేరి విమానాశ్రయం నుండి బెంగుళూరుకు వాణిజ్య విమానయాన సంస్థల ద్వారా అనుసంధానించబడి ఉంది.
సమీపంలోని ప్రధాన విమానాశ్రయం చెన్నై అంతర్జాతీయ విమానాశ్రయం, ఇది విలుప్పురం పట్టణం నుండి సుమారు 147 కిమీ దూరంలో ఉంది. పట్టణం నుండి సుమారు 170 కి.మీ దూరంలో తిరుచిరాపల్లి అంతర్జాతీయ విమానాశ్రయం ఉంది పుదుచ్చేరిలో సుమారు 40 విలుప్పురం నుండి కి.మీ. పాండిచ్చేరి విమానాశ్రయం బెంగుళూరుకు వాణిజ్య విమానయాన సంస్థల ద్వారా అనుసంధానించబడి ఉంది.
పతనంతిట్ట లోక్‌సభ నియోజకవర్గం
పతనంతిట్ట లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, కేరళ రాష్ట్రంలోని 20 లోక్‌సభ నియోజకవర్గాలలో ఒకటి. ఈ నియోజకవర్గం కొట్టయం, పత్తనంతిట్ట, జిల్లాల పరిధిలో 07 అసెంబ్లీ స్థానాలతో ఏర్పడింది.
మూలాలు
వర్గం:కేరళ లోక్‌సభ నియోజకవర్గాలు
రాజా (నటుడు)
రాజా ఒక తెలుగు సినీ నటుడు. రాజా స్వస్థలం విశాఖపట్నం. తల్లి క్రిష్టియన్, తండ్రి హిందూ మతానికి చెందిన వారు. ఇరువైపులా తల్లిదండ్రులకు ఇష్టం లేకుండానే పెళ్ళి చేసుకున్నారు. కాబట్టి వాళ్ళింటికి బంధువులు ఎవరూ వచ్చే వాళ్ళు కాదు. ఆయనకు ఇద్దరు అక్కలు. రాజాకు ఎనిమిదేళ్ళ వయసులో ఊపిరితిత్తుల క్యాన్సర్ తో అమ్మ చనిపోయింది. ఆ సంఘటన వారి జీవితంలో పెద్ద విషాధాన్ని నింపింది. తరువాత వాళ్ళు హైదరాబాదుకి వచ్చేశారు. వ్యాపార రీత్యా వాళ్ళ నాన్న విదేశానికి వెళ్ళాడు. కొద్ది కాలం అక్కడ గడిపిన తర్వాత ఆయన స్వదేశానికి వచ్చేశారు. అయితే వారికి ఆ ఆనందం ఎక్కువ సేపు నిలువలేదు. స్వదేశానికి వచ్చిన ఏడాదికే ఆయన గుండెపోటుతో చనిపోయాడు.
వాళ్ళ నాన్న చనిపోయేటప్పటికి రాజాకు పద్నాలుగేళ్ళు. రాజాతో పాటు వారి అక్క వాళ్ళు కూడా పెద్ద దిక్కులేకుండా ఉండడాన్ని భరించలేక పోయారు. ఒకానొక దశలో బాగా డిప్రెషన్ కు లోనై ఆత్మ హత్య చేసుకుందామని నిర్ణయించుకుని పురుగుల మందు తాగేశారు. అయితే కొద్ది సేపటి తర్వాత వాళ్ళ స్నేహితులు కొంతమంది వచ్చి ఆసుపత్రిలో చేర్చడంతో పెద్ద ప్రమాదం తప్పింది. అంతేకాక వాళ్ళు శ్రేయోభిలాషులు కొంతమంది కౌన్సెలింగ్ చేశారు. అన్నింటికీ చావే పరిష్కారం కాదని ధైర్యం చెప్పారు.
తర్వాత రాజా పార్ట్‌టైమ్ ఉద్యోగం చేస్తూ డిగ్రీ పూర్తి చేశాడు. డిగ్రీ అయిపోయాక లుఫ్థాన్సా ఎయిర్ లైన్స్ లో ఉద్యోగం వచ్చింది. ఆ ఉద్యోగానికి 3500 మంది పోటీ పడగా ఎంపికైన నలుగురిలో రాజా ఒకడు. ఉద్యోగం రావడంతో వారి కుటుంబ కష్టాలు దాదాపు తీరిపోయాయి. శిక్షణలో ఉండగానే దాదాపు 40,000 జీతం వచ్చేది. తరువాత అది 60000 కి పెరిగింది. అక్కకి పెళ్ళి చేశాడు.
చదువైపోయి ఉద్యోగంలో స్థిరపడ్డాడు. డబ్బు కూడా వెనుకేసుకున్నాడు. అప్పుడు రాజా మనసులో ఏ మూలనో ఉన్న నటుడు కావాలనే కోరిక బయటపడింది. రెండున్నరేళ్ళుగా చేస్తున్న ఉద్యోగం వదిలేసి అమెరికా వెళ్ళి థియేటర్ యాక్టింగ్ కోర్సులో చేరాడు. అది పూర్తి చేసుకుని స్వదేశానికి చాలా ఆత్మవిశ్వాసంతో తిరిగివచ్చాడు. ఫోటోలను, సర్టిఫికేట్లను చేతపట్టుకుని నిర్మాతల చుట్టూ తిరిగాడు. రకరకాల అనుభవాలను ఎదుర్కొన్నాడు. అవకాశాలు మాత్రం రాలేదు. కొద్ది కాలం తర్వాత విసిగిపోయి ముంబై వెళ్ళి మోడలింగ్ అవకాశాల కోసం అన్వేషించాడు. వీడియో ఆల్బమ్స్ లోనూ, నాటకాల్లోనూ నటించాడు.
అలా ఒకసారి సికింద్రాబాద్ క్లబ్‌లో నాటకం వేయడానికి వచ్చి పాత్రికేయుల కళ్ళలో పడ్డాడు. వారు తమ సమీక్షల్లో రాజా గురించి ప్రత్యేకంగా రాశారు. ఆ రివ్యూలు చూసిన దగ్గుబాటి రామానాయుడు నుంచి అందుకున్న ఫోన్‌కాల్ సినీ పరిశ్రమలో రాజా తొలివిజయం అని చెప్పవచ్చు. నటుడిగా రాజా మొదటి సినిమా ఓ చినదానా. ముంబైలో ఉన్నప్పుడు ఇతడికి ఇ.వి.వి. సత్యనారాయణ కొడుకులతో సంబంధాలుండేవి. వారి ద్వారా ఈ సినిమాలో సెకండ్ హీరోగా అవకాశం వచ్చింది. తర్వాత శేఖర్ కమ్ముల దర్శకత్వంలో వచ్చిన ఆనంద్ (సినిమా) రాజాకు పేరు తెచ్చిపెట్టింది. thumb|ఆనంద్ సినిమాలో రాజా
మూలాలు
వర్గం:తెలుగు సినిమా నటులు
ప్రాంతీయ ఇంటర్నెట్టు సూచిక
ఎడ్రస్సు వివరాలు తెలుసుకునే లింకులు
వర్గం:ఇంటర్నెట్ సూచికలు వర్గం:అంతర్జాలం
కాకినాడ లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
చరిత్ర
2007లో చేయబడిన నియోజకవర్గాల పునర్వ్యవస్థీకరణ వలన ఈ నియోజకవర్గం పెద్దగా మార్పులకు గురికాలేదు. ఈ నియోజకవర్గంలోని అన్ని శాసనసభా నియోజకవర్గములు కూడా జనరల్ స్థానాలుగానే ఉండటం విశేషం. ఈ నియోజకవర్గ పరిధిలో కాపు కులస్థులు అధికంగా ఉండుటవలన దాదాపు అన్ని రాజకీయ పార్టీలు ఆ కులస్థులకే అత్యధిక సార్లు సీట్లు కేటాయించాయి. ఈ నియోజకవర్గం నుంచి గెలుపొందిన వారికి కేంద్రంలో మంత్రిపదవులు కూడా చాలా సార్లు లభించాయి. గతంలో భారతీయ జనతా పార్టీ తరఫున గెలిచిన యు.వి.కృష్ణంరాజు మంత్రిపదవిని పొందగా, రామసంజీవరావు కేంద్ర సమాచార శాఖా మంత్రిగా పనిచేశాడు. రామసంజీవరావు కుమారుడైన పళ్ళంరాజు 2009-2014 మధ్యలో దేశాన్ని పరిపాలించిన ఐక్య ప్రగతిశీల కూటమి ప్రభుత్వంలో మంత్రిగా పనిచేసి 2014 మేలో జరిగిన సాధారణ ఎన్నికలలో ఘోర పరాజయమును చవిచూసినారు.
నియోజకవర్గం నుంచి గెలుపొందిన అభ్యర్థులు
! లోక్‌సభ ! పదవీకాలం ! గెలిచిన అభ్యర్థి ! పార్టీ
2009 ఎన్నికలు
2009 ఎన్నికలలో భారతీయ జనతా పార్టీ తరఫున బిక్కిన విశ్వేశ్వరరావు పోటీ చేస్తున్నాడు. కాంగ్రెస్ పార్టీ తరఫున ఎం.ఎం.పళ్ళంరాజు పోటీలో ఉన్నాడు. !సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
రుక్న్-ఉద్-దౌలా సరస్సు
రుక్న్-ఉద్-దౌలా సరస్సు, తెలంగాణ రాష్ట్ర రాజధాని హైదరాబాదులోని శివరాంపల్లిలో ఉన్న ఒక చారిత్రక సరస్సు. శివరాంపల్లి గ్రామం రంగారెడ్డి జిల్లా, రాజేంద్రనగర్ మండలం పరిధిలోకి వస్తుంది.
చరిత్ర
హైదరాబాదు 3వ నిజాం రాజు సికందర్ జా కాలంలో 1765 నుండి 1775 వరకు ప్రధానమంత్రి పనిచేసిన నవాబ్ రుక్న్ -ఉద్ -దౌలా 1770లో ఈ సరస్సును నిర్మించాడు. ప్రారంభంలో 104 ఎకరాలు ఉన్న ఈ సరస్సు తరువాతికాలంలో ఆక్రమణలకు గురైంది. మీర్ ఆలం ట్యాంక్‌కు ఎదురుగా, హసన్ నగర్ జాతీయ పోలీసు అకాడమీ సమీపంలో ఈ సరస్సు ఉంది.
ఈ సరస్సు నుండి వచ్చే స్వచ్ఛమైన నీటిని నిజాం, వారి కుటుంబ సభ్యులు తాగడానికి ఉపయోగించేవారు. ప్రత్యేకంగా తయారు చేసిన బారెల్స్‌లో ఈ నీటిని నింపి దారుగ (రాజ కుటుంబాలు, రాయల్ గెస్ట్స్ కోసం ఆహార తనిఖీ కోసం నియమించిన ప్రత్యేక అధికారి) సమక్షంలో సీలు చేసి ఎద్దుల బండ్లలో చౌమహల్లా ప్యాలెస్కు తీసుకువెళ్ళేవారు.
ప్రస్తుత స్థితి
కొన్ని దశాబ్దాలుగా జనాభా పెరుగుదలతో భూకబ్జాదారులు ఈ సరస్సును ఆక్రమించి, నిర్మాణాలు చేశారు. ఇందులోని నీరు కూడా కలుషితమైంది.